шега за Шарани
Седи един рибар на брега на язовира и се мъчи да хване някоя риба, но… каръшки ден - нищо не кълве. Пробвал на дъно, на плувка, на жито, на червей - не ще и не ще. По едно време извадил от раницата едно шишенце с ракийка и започнал да си пийва. Риба няма, поне да е по-весело. Привечер, когато вече решил да си ходи изведнъж хоп - хванала се една таранка. Погледал я рибаря пък рекъл:
- Хайде сега за теб пък няма да мокря живарника.
Хванал шишето с ракията излял и малко в устата и я пуснал обратно в язовира. Ама пуста страст, решил да хвърли още веднъж въдицата и не щеш ли шаран. И като започнали един след друг да му дърпат яки шарани.
Напълнил живарника до горе.
А в живарника два шарана си говорят:
- Мамка му и лъжлива таранка. А казваше, че черпи по едно малко и пуска обратно в язовира…